laion/Wikipedia-Exotic huggingface dataset:
חיי הציירים, הפסלים והאדריכלים הדגולים ביותר

חיי הציירים, הפסלים והאדריכלים הדגולים ביותר (באיטלקית: Le vite de' più eccellenti pittori, scultori e architettori), היא סדרה של ביוגרפיות אמנותיות שנכתבו על ידי הצייר והארכיטקט האיטלקי ג'ורג'ו וזארי שחי במאה ה-16, הספר נחשב לאחד הכתבים המשפיעים ביותר של הרנסאנס האיטלקי על אמנות ולספר החשוב הראשון על תולדות האמנות. לעיתים נקרא הספר בקיצור Le Vite ובעברית מכונה חיי האמנים. כהיסטוריון האמנות האיטלקי הראשון, וזארי ייסד ז'אנר חדש: אנציקלופדיה של ביוגרפיות של אמנים. שיצא לאור בשנת 1550 והוקדש לקוזימו דה מדיצ'י, דוכס טוסקנה, משמש מקור חסר תקדים לחוקרי אמנות והיסטוריה כיום. הספר כולל מחקר של השיטות הטכניות בהן השתמשו באמנות של התקופה. וזארי היה הראשון שהשתמש במילה "רנסאנס" בדפוס. הספר שוכתב והורחב בשנת 1568 ונוספו לו פורטרטים של האמנים. הספר נוטה מאוד לטובת האמנים הפלורנטינים, ומייחס להם את כל ההתפתחויות החדשות באמנות הרנסאנס, כגון המצאת אמנות הגילוף. מאמנויות באזורים אחרים באירופה, ובעיקר אמנות ונציאנית, מתעלם הספר. בין המהדורה הראשונה לשנייה וזארי ביקר בוונציה ולכן במהדורה השנייה הוא מתייחס יותר לאמנות הוונציאנית (ומכניס גם את טיציאן לספר), אולם ההטיה נשארת. בתוך הביוגרפיות של וזארי ניתן למצוא רכילויות רבות. רבות מהאנקדוטות שלו נראות אמיתיות, אולם ככל הנראה רובן המצאת דמיונו. אנקדוטות אחרות הן בדיות ברורות, כמו הסיפור על ג'וטו הצעיר שצייר זבוב על ציור של מורו צ'ימבואה, לאחר שזה האחרון ניסה במשך זמן רב להעיף זבוב אמיתי מהציור. רוב ההערות האסתטיות של וזארי היו מדויקות וללא משוא פנים. הוא לא ניסה לחקור לגבי תאריכים מדויקים, כפי שעושים היסטוריונים מודרניים של האמנות. הביוגרפיות שלו נכונות ביותר לגבי האמנים מתקופת חייו. למרות הבעיות העובדתיות הרבות בספרו של וזארי, הוא עדיין נחשב לקלאסיקה. חלק I ו-II מתוך מהדורת 1568 (שער בלבד) חלק I ו-II מתוך מהדורת 1568 (הספר המלא) חלק III, כרך 1 מתוך מהדורת 1568 (הספר המלא) חלק III, כרך 2 מתוך מהדורת 1568 (הספר המלא) ג'ורג'ו וזארי: חיי הציירים, הפסלים והאדריכלים הדגולים ביותר, עורך כללי: משה ברש, תרגום מאיטלקית: מרים שוסטרמן, מוסד ביאליק ירושלים 1985. מדיה וקבצים בנושא חיי הציירים, הפסלים והאדריכלים הדגולים ביותר בוויקישיתוף
אדווה טוויל

אדווה טוויל (נולדה ב-26 ביוני 1985) היא כדורגלנית עבר ישראלית ששיחקה כקשרית בליגת העל ובנבחרת ישראל. טוויל נולדה בירוחם ושיחקה כדורגל עם הילדים בשכונה. בגיל 12 משפחתה חזרה בתשובה והיא למדה באולפנת נריה בדימונה. בשנת 2000, בגיל 15, הצטרפה לבית"ר באר שבע ששיחקה בליגת הנשים הבכירה. בתחילת 2002 ולאחר מאבק משפטי עברה ליריבה העירונית הפועל באר שבע ושיחקה בה שתי עונות. בגיל 18 יצאה בשאלה, עזבה את ירוחם והתגוררה ביישובים של הקבוצות בהן שיחקה. מבאר שבע עברה לשחק בקבוצות אחרות בליגת הנשים הבכירה בהן מכבי חולון, עירוני ירושלים, מועדון הכדורגל רמת השרון, מכבי כישרונות חדרה ואס"א תל אביב. בעונת 2009/2010 במכבי כישרונות חדרה הבקיעה 46 שערים וסיימה כסגנית מלכת השערים של הליגה. החל משנת 2015 שיחקה במ.כ רמת השרון והובילה את המועדון לזכייה ראשונה באליפות ולאחר מכן כקפטנית גם בזכייה היסטורית בגביע. טוויל מתגוררת בנתניה ומ-2006 מנהלת תחנת דלק בעיר. החל מ-2019 מנהלת את קבוצת מ.כ רמת השרון. משנת 2003 שיחקה טוויל בנבחרת הנערות עד גיל 19 ושותפה ב-3 משחקים. את הופעת הבכורה בנבחרת הבוגרת רשמה ב-2008 נגד נבחרת בלארוס ומאז ועד 2018 רשמה 48 הופעות בקמפיינים רבים במדים הלאומיים. גביע המדינה: 2003/2004, 2012/2013 גביע המדינה: 2014/2015 אליפות המדינה: 2015/2016 גביע המדינה: 2017/2018 אדווה טוויל, ברשת החברתית אינסטגרם אדווה טוויל, באתר Soccerdonna (בגרמנית) פרופיל, באתר ההתאחדות לכדורגל בישראל שיר אוסטפלד, חולה על כדורגל, באתר נתניה און ליין מאת משה גורלי, כבוד האדם וחירותו של עובד, באתר הארץ, 5 בינואר 2002 אלון בן דוד, ‏מ.כ רמת השרון זכתה בגביע לראשונה בתולדותיה, באתר ONE‏, 23 במאי 2018 תכירו: הכדורגלניות מהנגב בנבחרת הנשים באתר שבע, 27 באוקטובר 2013
אולן בטור (כדורגל)

אולן בטור (במונגולית: ФС Улаанбаатар) הוא מועדון כדורגל מקצועני מהעיר אולן בטור, מונגוליה המתחרה בליגת העל המונגולית ולרשותו שתי זכייה באליפות המדינה, הזכייה הראשונה באליפות שהתרחשה שנה בלבד לאחר הקמת הקבוצה. קבוצת הכדורגל אולן בטור הוקמה בשנת 2010. בסגל הקבוצה נכללו החלוץ קים מיונג-ווון שהשתתף בגביע העולם 2010 וסין צ'ול-ג'ין מקוריאה הצפונית. בשנת 2011 המועדון זכה בתואר הראשון שלו עם הזכייה באליפות מונגוליה. בשנים הבאות המועדון התבסס כאחד ממועדוני הכדורגל החזקים במדינה, משהעפיל לשלבי גמר הגביע מספר פעמים והתמודד על הסופרקאפ ומספר פעמיים במקום השני. בעונת 2018 אימן אותה מרקו ראגיני, מאמנה לשעבר של נבחרת סן מרינו בכדורגל. ליגת העל המונגולית זכייה (2):‏: 2011, 2023 סגנות (3): 2015, 2018, 2022 הגביע המונגולי זכייה (1): 2023 אתר האינטרנט הרשמי של אולן בטור אולן בטור, ברשת החברתית פייסבוק פרופיל, באתר Transfermarkt פרופיל, באתר Soccerway פרופיל, באתר WorldFootball.net אולן בטור(הקישור אינו פעיל) באתר התאחדות הכדורגל המונגולית "Redirect Notice". www.google.com. נבדק ב-18 באוגוסט 2017. {{cite web}}: (עזרה) "infomongolia.com". www.infomongolia.com. נבדק ב-18 באוגוסט 2017. {{cite web}}: (עזרה) FIFA.com (21 בספטמבר 2011). "FC Ulaanbaatar claim maiden title". fifa.com. נבדק ב-18 באוגוסט 2017. {{cite web}}: (עזרה) "PressReader.com - Connecting People Through News". www.pressreader.com. נבדק ב-2018-02-24. Grimm, Justin. "Former San Marino National Manager Takes Over at FC Ulaanbaatar". Mongolian Football Central. נבדק ב-11 במרץ 2018. {{cite web}}: (עזרה) Mongolia 2011 at RSSSF
צ'אבלי ססטרה גונזלס

צ'אבלי ססטרה גונזלס (בספרדית: Chabeli Sastre Gonzalez; נולדה ב-1994) היא שחקנית איטלקייה ילידת קובה. היא ידועה ביותר לאור גילום הדמות קמילה בסדרה "בייבי" בנטפליקס, שצולמה בשנים 2018–2020. גונזלס נולדה בשנת 1994 בהוואנה בקובה. בגיל 6 היא עברה לאיטליה להתגורר ברומא עם משפחתה. ברומא החלה לקחת שיעורי משחק וקורסי תיאטרון בין השנים 2016 ל-2018. בעבר, סיפרה גונזלס שהיא מקבלת השראה מדיוות העבר וההווה, החל ממרילין מונרו ועד פנלופה קרוז. הקריירה הטלוויזיונית שלה החלה לראשונה בתפקיד בו גילמה את דמותה של קמילה בסדרה "בייבי", שמופצת על ידי נטפליקס, ושודרה בין השנים 2018–2020. למעט משחק, לגונזלס תחביבים כגון ריקוד סלסה קובנית ורכיבה על סוסים. Lagonegro - 2019 (סרט קצר) 2018-2020 - בייבי 2019 - Random – Scusa a a a צ'אבלי ססטרה גונזלס, ברשת החברתית אינסטגרם צ'אבלי ססטרה גונזלס, ברשת החברתית אינסטגרם צ'אבלי ססטרה גונזלס, במסד הנתונים הקולנועיים IMDb (באנגלית) Clara Mazzoleni, Baby e le nuove attrici italiane, Rivista Studio, ‏6 בדצמבר 2018 CHABELI SASTRE GONZALEZ, Moviement GIOVANNA GALLO, Chabeli Sastre Gonzalez, chi è Camilla di Baby su Netflix che ha Cuba nel sangue?, Cosmopolitan, ‏19/10/2019
דרך עפר

דרך עפר או שביל עפר היא סוג של דרך לא סלולה העשויה מהחומר המקורי של משטח היבשה דרכו הוא עובר. בשם "דרך עפר" ייקראו לרוב דרכים המתאימות לנסיעת רכבים. שביל צר יותר המתאים להולכי רגל, או לתנועת בעלי חיים, ולעיתים גם למעבר של כלי רכב קטנים, עשוי גם הוא להיקרא "דרך עפר", ולעיתים ייעשה שימוש במונחים "מסלול עפר" או "שביל עפר". כבישים לא סלולים עם משטח קשה יותר, שנוצרו על ידי תוספת של חומרים כמו חצץ או אבנים, נקראים פעמים רבות "דרכי עפר", אך מהנדסי הכבישים מגדירים אותם "דרכים משופרות". דרך חצץ, לעומת דרך עפר, היא נתיב שלרוב מסודר בצורה משופעת, על מנת לנקז מי גשמים, ומכיל תעלות ניקוז בצידי הכביש. בדרך עפר לרוב לא יהיו הגבהות באזורים הרריים, שנועדו למנוע הצפה של הדרך. עקב כך בעת ירידת משקעים, מים רבים מתנקזים אליהן ונתיב התנועה מוצף, ולאחר גשם כבד עשויה הדרך להיות בלתי עבירה אפילו לרכב שטח. מסיבה זו, במדינות מסוימות, כמו אוסטרליה, ניו זילנד ופינלנד, דרכים אלו ידועות בשם "דרכי מזג אוויר יבש". לדרכי עפר מאפיינים שונים בהתאם לקרקע ולמאפיינים הגאולוגיים של המיקום הגאוגרפי שלהן, והן עשויות להיות - חוליות, סלעיות, או בעלות משטח אדמה חשוף, שעלול להיות בוצי וחלקלק במיוחד בעת רטיבות, או קשיח במיוחד ביובש. דרכים אלו נפוצות באזורים כפריים במדינות רבות, כאשר פעמים רבות הדרך צרה מאוד ומשמשת לעיתים רחוקות לתנועה. הן מצויות גם במטרופולינים במדינות מתפתחות רבות, שם הן עשויות לשמש אף ככביש מהיר גדול ורחב. בעוד שרוב דרכי החצץ משמשות ככביש בכל מזג אוויר ויכולות לשמש לתנועה של רכבים רגילים, כבישי עפר עשויים להיות אפשריים לנסיעה רק עבור משאיות או רכבי שטח, במיוחד במזג אוויר גשום, או בחלקי דרך סלעיים או חוליים מאוד. גם רכבי שטח עשויים להיתקע בחול או בבוץ, באזורים הקשים יותר לנסיעה בדרכים אלו. נהיגה בכבישי עפר דורשת מהנהג תשומת לב רבה לשינויים בשטח וקל יותר לאבד בה שליטה מאשר בדרך חצץ. דרך עפר בפרימונט, קליפורניה רחוב רייטווד בשכונת לינקולן פארק, בשיקגו, אילינוי, בערך 1880 מסלול הרים בשווייץ דרך יבשה מדיה וקבצים בנושא דרך עפר בוויקישיתוף
קרחון אסטרו (אנטארקטיקה)

קרחון אסטרו (באנגלית: Astro Glacier) הוא קרחון בארץ אואטס שבאנטארקטיקה. הקרחון ממוקם בין גבעות טרנר, ופסגת טריקורן שברכס מילר. הקרחון זורם לכיוון צפון - מזרח, ונשפך אל קרחון מארש. הקרחון התגלה על ידי המחלקה הצפונית (the northern party) של משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר (הקיץ האנטארקטי) 1961–1962. הקרחון נקרא בשם זה, משום שתחנה מחקר אסטרונומית הוקמה על מצוק בשפך הקרחון בדצמבר 1961. קרחון אסטרו באתר הסקר הגאולוגי של ארצות הברית קרחון אסטרו באתר הגאזט האנטארקטי של ממשלת אוסטרליה קרחון אסטרו באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית הודעה רשמית על מתן שמות אנטארקטיים של ממשלת ניו זילנד מידע גאוגרפי והיסטורי
ארצ'ים אולן בטור

מועדון הכדורגל ארצ'ים (במונגולית: Эрчим Хөлбөмбөгийн Клуб) הוא קבוצת כדורגל מקצוענית מהעיר אולן בטור, מונגוליה, שמתמודדת בליגת העל המונגולית, בה זכתה עשר פעמים, מאז שנת 1996 ובגביע AFC האסייתי. המועדון מארח את משחקי החוץ באצטדיון הספורט הלאומי של מונגוליה, בעוד את משחקי הבית הוא מארח באצטדיון ארצ'ים, מול תחנת הכוח 4 בעיר אולן בטור. בשנת 2017 המועדון העפיל לראשונה לגביע AFC והפך למועדון המונגולי הראשון שעשה זאת, עם זאת המועדון מעולם לא העפיל מעבר לשלב הבתים של טורניר זה. בעוד שכל המועדונים האחרים באולן בטור חולקים את מרכז הכדורגל של התאחדות הכדורגל המונגולית כאצטדיון ביתי, לארצ'ים יש אצטדיון משלו. ליגת העל המונגולית: (13) זכייה: 1996, 1998, 2000, 2002, 2007, 2008, 2012, 2013, 2015, 2016, 2017, 2018, 2022 סגנות: 1997, 1999, 2009, 2014, 2019 גביע מונגוליה: (9) זכייה: 1996, 1997, 1998, 1999, 2000, 2011, 2012, 2015, 2019 גמר: 2001, 2002, 2014 הסופרקאפ המונגולי: (7) זכייה: 2011, 2012, 2013, 2014, 2015, 2016, 2017 אתר האינטרנט הרשמי של ארצ'ים אולן בטור ארצ'ים אולן בטור, ברשת החברתית פייסבוק פרופיל, באתר Transfermarkt פרופיל, באתר Soccerway אתר רשמי(הקישור אינו פעיל) התאחדות הכדורגל המונגולית Mongolia – List of Champions at RSSSF "Mongolia eyes Pres Cup 2012". The-AFC.com. Asian Football Confederation. 29 ביולי 2011. אורכב מ-המקור ב-12 בספטמבר 2012. נבדק ב-3 באוגוסט 2011. {{cite web}}: (עזרה) "President's Cup place for Mongolia". The-AFC.com. Asian Football Confederation. 1 בדצמבר 2011. אורכב מ-המקור ב-12 בספטמבר 2012. נבדק ב-1 בדצמבר 2011. {{cite web}}: (עזרה) "Decision by Competitions Committee & Executive Committee for AFC Club Competitions" (PDF). The-AFC.com. Asian Football Confederation. נבדק ב-25 בינואר 2012. {{cite web}}: (עזרה) "Erchim FC Breaking New Ground for Ambitious Mongolia". The AFC. נבדק ב-29 במרץ 2017. {{cite web}}: (עזרה) "Erchim FC: Mongolia's Football Powerhouse". HITC Sport. אורכב מ-המקור ב-2018-07-16. נבדק ב-11 באוגוסט 2016. {{cite web}}: (עזרה) Mongolia – List of Champions at RSSSF Mongolia 2012 at RSSSF
אוון גלייברמן

אוון גלייברמן (באנגלית: Owen Gleiberman; נולד ב-24 בפברואר 1959) הוא מבקר קולנוע אמריקאי. מבקר הקולנוע הראשי של "וראייטי" מאז מאי 2016. משנת 1990 ועד 2014 כתב גלייברמן עבור "אנטרטיינמנט ויקלי". בשנים 1981 עד 1989 עבד בעיתון "The Phoenix" (אנ'). גלייברמן נולד בלוזאן שבשווייץ להורים אמריקאים. הוא גדל באן ארבור שבמישיגן, ולמד באוניברסיטת מישיגן. עבודתו של גלייברמן פורסמה במגזינים "Premiere" (אנ') ו-"Film Comment" (אנ'), וביקורות שלו הופיעו באנתולוגיה "Love and Hisses". גלייברמן סוקר סרטים עבור NPR ו-NY1 (אנ'). הוא חבר בחוג מבקרי הקולנוע של ניו יורק. הוא אחד המבקרים שהופיעו בסרט התיעודי של ג'רלד פרי (אנ') לשנת 2009 "For the Love of Movies: The Story of American Film Criticism". גלייברמן חיבר אוטוביוגרפיה בשם "Movie Freak". אוון גלייברמן, ברשת החברתית אקס (טוויטר) אוון גלייברמן, במסד הנתונים הקולנועיים IMDb (באנגלית) Owen Gleiberman Joins Variety as Chief Film Critic, וראייטי, 4 במאי 2016 Beaujon, Andrew (2 באפריל 2014). "Entertainment Weekly lays off Owen Gleiberman and six others". Poynter. אורכב מ-המקור ב-2014-04-05. נבדק ב-2020-04-27. {{cite web}}: (עזרה) אוון גלייברמן, Movie Freak: My Life Watching Movies, Hachette, 2016. "Owen Gleiberman". New York Film Critics Circle. "For the Love of Movies: The Story of American Film Criticism". Turner Classic Movies. 2009.
מירוסלב וייס

מירוסלאב וייס (במקדונית: Мирослав Вајс; נולד ב-27 ביולי 1979) הוא כדורגלן עבר מקדוני ששיחק בעמדת הבלם. וייס התחיל את הקריירה שלו בווארדאר סקופיה ובגיל 19 הצטרף להיידוק ספליט. בקיץ 2000 חתם ברייקה. בקיץ 2003 הגיע להתרשמות בהפועל באר שבע וכעבור זמן קצר חתם בקבוצה. במדי באר שבע רשם 26 הופעות ללא שער. בקיץ 2004 חזר למקדוניה וחתם ברבוטניצ'קי. בהמשך חזר לווארדאר סקופיה ולאחר מכן חתם במטאלורג סקופיה. לזכותו של וייס יש תשע הופעות בנבחרת מקדוניה. מירוסלב וייס, באתר Transfermarkt מירוסלב וייס, באתר Soccerway מירוסלב וייס, באתר WorldFootball.net מירוסלב וייס, באתר National Football Teams מירוסלב וייס, באתר FootballDatabase.eu גור מוטולה, ב"ש: מירוסלאב וייס המקדוני יגיע להתרשמות, באתר ynet, 3 ביוני 2003 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מירוסלב וייס".
קרחון אסטרו

האם התכוונתם ל... אנטארקטיקה קרחון אסטרו (אנטארקטיקה) – קרחון בארץ אואטס שבאנטארקטיקה קנדה קרחון אסטרו (נונאווט) – קרחון בטריטוריית נונאווט שבקנדה
ג'ון הווארד דלטון

ג'ון הווארד דלטון (באנגלית: John Howard Dalton;‏ נולד ב-13 בדצמבר 1941) הוא פוליטיקאי לשעבר ומשקיע אמריקאי. מיולי 1993 ועד נובמבר 1998 הוא כיהן כמזכיר הצי של ארצות הברית. ג'ון דלטון נולד בניו אורלינס. הוא למד במשך שנה באוניברסיטת המדינה של לואיזיאנה ולאחר מכן החל את הכשרתו באקדמיה הימית של ארצות הברית, שאותה הוא סיים ב-1964 בהצטיינות. לאחר סיום הכשרתו הוא שירת בצי ארצות הברית בין השנים 1964 - 1969. בתקופת שירותו הוא קיבל הכשרה בתחום האנרגיה הגרעינית הימית ושירת בצוללת "בלובק" (USS Blueback) כקצין אספקה ומזון ובצוללת "ג'ון ק. קלהון" (USS John C. Calhoun) כעוזר הראשי להנעה, כקצין הקשר וכקצין מערכות נשק. בעת שירותו הפעיל הוא קיבל דרגת לוטננט וכאשר שירת בכוחות המילואים של הצי קודם לדרגת לוטננט קומנדר. לאחר שחרורו מהצי ניהל דלטון את הסניף בסן אנטוניו, טקסס של בנק ההשקעות Stephens Inc שבסיסו בליטל רוק, ארקנסו. קודם לעבודתו בבנק זה הוא את הבנק המסחרי Best Associates שבדאלאס ו-Mason Best Company שביוסטון. ב-1971 קיבל דלטון תואר שני במנהל עסקים מבית הספר וורטון של אוניברסיטת פנסילבניה. בין השנים 1984–1988 כיהן דלטון כיושב ראש מועצת המנהלים וכמנהל הכללי של חברת ההשקעות Freedom Capital Corporation בסן אנטוניו וכנשיא של אגודת החסכונות סיקווין. קודם לכן הוא היה נשיא חטיבת הנדל"ן של חברת גיל בסן אנטוניו. בדצמבר 1979 הוא מונה על ידי נשיא ארצות הברית ג'ימי קרטר כחבר במועצה הפדרלית של הבנקים להלוואות לדיור, תפקיד בו הוא שימש עד יולי 1981. לפני כן הוא היה נשיא האגודה הלאומית הפדרלית למשכנתאות של מחלקת השיכון והפיתוח העירוני של ארצות הברית. ב-22 ביולי 1993 מונה דלטון כמזכיר הצי של ארצות הברית בממשלו של הנשיא ביל קלינטון ובתפקיד זה הוא כיהן עד ה-16 בנובמבר 1998. בין השנים 2005–2017 שימש דלטון כנשיא "מועצת מדיניות השיכון". מדיה וקבצים בנושא ג'ון הווארד דלטון בוויקישיתוף מידע על דלטון באתר הצי (באנגלית) "Biography of Dalton at The Financial Services Roundtable's website". Archived from the original on 2009-01-19. Ed DeMarco to Lead FSR’s Housing Policy Council
אולן בטור סיטי

אולן בטור סיטי (במונגולית: Улаанбаатар Сити клуб) הוא מועדון כדורגל מהעיר אולן בטור שבמונגוליה, המתמודד בליגת העל המונגולית. המועדון העפיל לראשונה לליגה בעונת 2016 וזכה באליפות בעונת 2019. סמל המועדון עד 19 באפריל 2017 היה עיט. המועדון הוקם ב-19 במרץ 2016 ביוזמת קבוצת MT, שהייתה נותנת החסות העיקרית. המועדון רכש את רישיון ההשתתפות בפרמייר ליג ממועדון "חנגאריד" שפורק. קבוצת MT שילמה 15 מיליון טוגרוג עבור הרישיון. אולן בטור סיטי זכתה לראשונה באליפות הפרמייר ליג בשנת 2019, מה שהעניק לה את הזכות להשתתף לראשונה במפעלי האסייתיים והיא התמודדה בגביע AFC בעונת 2020, בה השתתפה בשלב המוקדמות השני לפני שהטורניר הושבת בעקבות מגפת הקורונה. הקבוצה שברה את רציף האליפות של ארצ'ים, שזכתה בארבע אליפויות רצופות קודם לכן. בינואר 2020, למאמן הקבוצה מונה ווז'יסלאב בראלושיץ'. לאורך עונת 2019, הקבוצה שיתפה את מרכז הכדורגל של התאחדות הכדורגל המונגולית כמגרש ביתי. בהמשך חברת G-Mobile המונגולית מימנה בניית אצטדיון חדש עבור הקבוצה בסוף קיץ 2017, כאשר השלמתה המקורית הצפויה הייתה ברבעון השלישי של שנת 2018.. בסופו של דבר האצטדיון נחנך באפריל 2019. מפתח אליפות מונגוליה זכייה (1): 2019 הגביע המונגולי זכייה (1): 2017 הסופרקאפ המונגולי זכייה (1): 2018 אתר האינטרנט הרשמי של אולן בטור סיטי אולן בטור סיטי, ברשת החברתית פייסבוק פרופיל, באתר Transfermarkt פרופיל, באתר Soccerway פרופיל, באתר WorldFootball.net אולן בטור סיטי באתר התאחדות הכדורגל המונגולית אולן בטור סיטי באתר globalsportsarchive.com "Г.Дашням: Би хөлбөмбөгийн багийн эзэн болохыг багаасаа мөрөөдсөн" (במונגולית). Ikon.mn. נבדק ב-24 בנובמבר 2017. {{cite web}}: (עזרה) Grimm, Justin. "Ulaanbaatar City Win 2019 Premier League, End Erchim's Dominance". Mongolian Football Central. נבדק ב-16 בנובמבר 2019. {{cite web}}: (עזרה) "East Asia Domestic Wrap: Ulaanbaatar City crowned Mongolian champions". The AFC. נבדק ב-11 בינואר 2020. {{cite web}}: (עזרה) Grimm, Justin. "Ulaanbaatar City Names Vojislav Bralušić New Head Coach". Mongolian Football Central. נבדק ב-20 בינואר 2020. {{cite web}}: (עזרה) Grimm, Justin. "Ulaanbaatar City FC's New G-Mobile Arena Under Construction". Mongolian Football Central. נבדק ב-14 באוקטובר 2017. {{cite web}}: (עזרה) "New Opening Date Set for G-Mobile Arena". www.mongolianfootball.com. "Welcome to Mongolia". Ulaanbaatar City FC. נבדק ב-5 בינואר 2018. {{cite web}}: (עזרה) Lahuerta-Efe, Juan Jose. "Manuel Retamero, el pucelano errante" (בספרדית). elnortedecastilla.es. נבדק ב-15 באוקטובר 2017. {{cite web}}: (עזרה) "I-League: Manuel Retamero returns to India as head coach of NEROCA FC". Goal. נבדק ב-7 ביוני 2018. {{cite web}}: (עזרה) "Steve Nicholls Linkedin Profile". Steve Nicholls (Linkedin). נבדק ב-18 בנובמבר 2019. {{cite web}}: (עזרה) Мөнхзаяа, Б. ""Улаанбаатар Сити" клуб шинэ улиралд бэлэн" (במונגולית). news.zindaa.mn. נבדק ב-9 באפריל 2019. {{cite web}}: (עזרה) Grimm, Justin. "Ulaanbaatar City Names Vojislav Bralušić New Head Coach". Mongolian Football Central. נבדק ב-20 בינואר 2020. {{cite web}}: (עזרה)
שמואל לוי (חייל צה"ל)

שמואל לוי (1 בינואר 1946 – 16 במרץ 1965) היה חייל צה"ל שעוטר בעיטור העוז על פעולתו בגבול ישראל-סוריה. במהלך הפעולה נהרג. שמואל לוי נולד בעיר מקנס שבמרוקו, הצעיר מבין ארבעה בנים במשפחתו. הוא עלה לישראל בגיל שש. הוא למד בבית הספר היסודי "הבונים" בקריית ביאליק והיה פעיל בתנועת הנוער העובד. הוא השתלם במקצוע המסגרות. בשנת 1963 גויס לוי לצה"ל בגיוס מוקדם, והוצב לשירות בחיל ההנדסה. ב-16 במרץ 1965 נשלח לוי להפעיל טרקטור לשם עיבוד אדמה ברמת כורזים שמצפון-מזרח לכנרת, בסמוך לגבול ישראל-סוריה. היה זה אחד האזורים שבהם הטריד הצבא הסורי באש את העובדים הישראלים שעיבדו את האדמה בסמוך לגבול. לוי הפעיל טרקטור באתר זה בעבר, ובעת שיצא למשימה ידע, שבימים הקודמים ירו הסורים לעבר כלי העבודה שם. הוא נכנס לחלקה והפעיל את הטרקטור בקרבת הגבול בערוץ נהר הירדן, באזור סמוך לעמדות סוריות. מהן נורה לעברו פגז מתותח ללא רתע שפגע בטרקטור. לוי נפצע קשה. הוא חולץ מהטרקטור הבוער, אך בהמשך מת מפצעיו. במקום התפתח קרב שנמשך עד הערב, שבו השיב צה"ל אש לעבר עמדות הצבא הסורי וגרם לו אבדות. בקרב גם נפצעו ארבעה חיילי צה"ל. שמואל לוי היה בן 19 במותו. הוא הובא לקבורה בבית הקברות הצבאי בחיפה. הרמטכ"ל יצחק רבין העניק ללוי לאחר מותו ציון לשבח. בשנת 1973 הומר הציון לשבח לעיטור העוז. שמו של לוי הונצח במספר אנדרטאות לזכר חללי צה"ל - באנדרטת חללי חיל ההנדסה שליד צומת חולדה, באנדרטה לנופלים בני קריית ביאליק, באנדרטה לנופלים בשדות היישוב אלמגור עד למלחמת ששת הימים וכן באנדרטה בבית הספר היסודי שבו למד. שמואל לוי, באתר יזכור שמואל לוי, באתר הגבורה ידיעות מאתר עיתונות יהודית היסטורית: שמעון רפפורט, הפגז נורה - שמואל לוי שילם בחייו, מעריב, 17 במרץ 1965 יעקב העליון, שמואל כבר לא יחזור, מעריב, 17 במרץ 1965 שמואל לוי באתר GRAVEZ
פרג'אני סאסי

פרג'אני סאסי (בערבית: فرجاني ساسي; נולד ב-18 במרץ 1992) הוא כדורגלן תוניסאי המשחק בעמדת הקשר באל-ע'ראפה מליגת העל הקטרית. סאסי התחיל את הקריירה שלו בספקסיין מליגת העל התוניסאית. בעונת 2010/2011, ערך את הופעת הבכורה שלו במועדון בה גם כבש את שער הבכורה שלו בקבוצה. ב-6 בינואר 2015, סאסי חתם במץ מהליגה הצרפתית השנייה, בה שיחק שנה וחצי. בקיץ 2016, סאסי חזר לתוניסיה וחתם אספראנסה דה תוניס. בינואר 2018 חתם בא-נסר מליגת העל הסעודית. בקיץ 2018, חתם בא-זמאלכ מליגת העל המצרית. ב-29 ביולי 2021 סאסי חתם בא-דוחייל מליגת העל הקטרית. ב-8 ביוני 2013, סאסי ערך את הופעת הבכורה שלו בנבחרת תוניסיה בתיקו 2-2 נגד סיירה לאון. ב-15 באוקטובר 2014, סאסי הבקיע את שער הבכורה שלו בניצחון 0–1 נגד סנגל. סאסי הבקיע את השער הראשון של תוניסיה במונדיאל 2018, בפנדל בדקה ה-35 בהפסד 1–2 לאנגליה. סאסי השתתף עם הנבחרת שלוש פעמים בגביע אפריקה לאומות: 2015, 2017 ו-2019. נכלל בסגל נבחרת תוניסיה לטורניר מונדיאל 2022. ספקסיין ליגת העל התוניסאית: 2013 א-זמאלכ הסופר קאפ הסעודי-מצרי: 2018 גביע הקונפדרציה האפריקאי: 2019 הגביע המצרי: 2018/2019 הסופר קאפ המצרי: 2019/2020 הסופר קאפ האפריקאי: 2020 מדיה וקבצים בנושא פרג'אני סאסי בוויקישיתוף פרג'אני סאסי, ברשת החברתית פייסבוק פרג'אני סאסי, ברשת החברתית אקס (טוויטר) פרג'אני סאסי, באתר Transfermarkt פרג'אני סאסי, באתר Fussballdaten.de (בגרמנית) פרג'אני סאסי, באתר Soccerway פרג'אני סאסי, באתר WorldFootball.net פרג'אני סאסי, באתר National Football Teams פרג'אני סאסי, באתר FootballDatabase.eu القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית)
מאיר כהן (חייל צה"ל)

מאיר כהן (11 בינואר 1947 – 5 ביוני 1967) היה חייל צה"ל שעוטר בעיטור העוז על פעולתו ברצועת עזה ביום הראשון של מלחמת ששת הימים. הוא נהרג בקרב בשיח' זוויד שבסיני בהמשך אותו יום. מאיר כהן נולד בעיר אוג'דה שבמרוקו. הוא עלה לישראל בגיל שמונה. למד בבית הספר היסודי "ענף החיים" בירושלים. הוא החל ללמוד בבית ספר תיכון, אך כעבור שנה נאלץ להתחיל לעבוד בבקרים כדי לסייע בפרנסת משפחתו ועבר ללמוד בלימודי ערב. במאי 1966 התגייס כהן לשירות סדיר בצה"ל, והתנדב לשרת בחטיבת הצנחנים. בנובמבר 1966 נפצע בפעולת סמוע. לאחר זאת דרשו הוריו שיבקש העברה מיחידתו, אך הוא סירב. עם פרוץ מלחמת ששת הימים יצא כהן לקרב עם יחידתו במסגרת אוגדה 84, שמשימתה הייתה הכרעת הצבא המצרי שחנה ברצועת עזה. חיילי חטיבת הצנחנים יצאו לקרב כשהם רכובים על גבי זחל"מים. ביום המלחמה הראשון, 5 ביוני 1967, הם נתקלו ליד כפר שאן שבקרבת רפיח בטנקים מצריים שפגעו בכלי רכבם ונגרמו להם אבדות רבות. במהלך הקרב ירה כהן רימון רובה נגד טנקים לעבר משאית מצרית ופגע בה. בהמשך נמצא הזחל"ם שבו ישב במרחק של 40 מטרים מטנק מצרי מדגם T-34. כהן ירה רימון רובה נוסף מעל דופן הזחל"ם לעבר הטנק, שנפגע והתלקח. בהמשך היום נהרג כהן מפגיעת פגז טנק מצרי בקרב שנערך בשיח' זוויד שמדרום לרפיח. מאיר כהן היה בן 20 במותו. הוא הובא לקבורה בבית הקברות הצבאי הארעי בבארי. לאחר מספר חודשים הועבר ארונו לקבורה בבית הקברות הצבאי בהר הרצל בירושלים. בשנת 1973 הוענק לכהן לאחר מותו עיטור העוז על פעולתו בכפר שאן. שמו של כהן הונצח באנדרטת הצנחנים שליד תל נוף ובאנדרטה בבית יד לבנים בירושלים. מאיר כהן, באתר יזכור מאיר כהן, באתר הגבורה
הר הייל (אנטארקטיקה)

הר הייל (באנגלית: Mount Hale) הוא הר ברכס הראשי של רכס סנטינל, בארץ אלזוורת', שבאנטארקטיקה. גובהו של ההר 3,595 מטרים מעל פני הים. ההר ממוקם 2.7 קילומטרים מהר דייוויס. ההר התגלה על ידי משלחת החצייה של ארץ מרי בירד (Marie Byrd Land Traverse party), אשר חקרה את האזור בין השנים 1957–1958, בפיקודו של סי. ר. בנטלי (C.R. Bentley). ההר נקרא על שמו של דניאל פ. הייל (Daniel P. Hale), פיזיקאי חוקר זוהר דרומי בתחנת בירד, וחבר במשלחת החצייה. • Damien Gildea, Ellsworth Moutains - Mountaineering in Antarctica: Travel Guide הר הייל באתר הסקר הגאולוגי של ארצות הברית הר הייל באתר הגאזט האנטארקטי של ממשלת אוסטרליה הר הייל באתר הגאזט האנטארקטי המשווה SCAR של ממשלת אוסטרליה הר הייל באתר peakbagger גאזט השמות האנטארקטיים הרשמי של ארצות הברית מידע גאוגרפי והיסטורי לפי ספרו של דמיאן גילדאה גובהו של ההר 3,546 מטרים מעל פני הים